钦定古今图书集成/历象汇编/历法典/第127卷 > 《几何要法》〈明郑洪猷著〉 > 图
## 钦定古今图书集成/历象汇编/历法典/第127卷 > 《几何要法》〈明郑洪猷著〉 > 图

又如右图有甲乙线求十七平分。先以规取甲乙之
度，以一规髀抵戊丙线一处，以一规髀抵此器庚辛
第十七格为壬次，从戊至壬画一直线，次取所过两
格相距之度，以此为准，分甲乙直线，则得十七分矣。
或图小而所分者大，欲广其用，则递倍之。如图一尺，
欲分一丈为十九分，须取一丈十分之一为一尺，用
前法为十九分，后以尺递十倍之，则一丈已分为一
百九十分矣。每十分作识，如所求。馀以此推之。

“一、直线求截所取之分”章第十二〈法有二。〉

第一法

如有甲乙直线求截，取三分之一。先从甲任作一甲丙线，为丙甲乙角。次从甲向丙任作所命三分之平度，如甲丁丁戊戊己为三分也。次作乙己直线，末作丁庚线，与己乙为平行线，即甲庚为甲乙三分之一也。

第二法

如甲乙直线求截，取七分之三，先以

前章之法，分甲乙线为七分，后取其三于庚，则得所求也。如欲截取十分之七，十四分之九，等不均之数，亦如之。

“有一直线，求截各分，如所设之分”章第十三。〈一法：〉

法曰：甲乙线求截各分，如所设甲丙任分之。丁戊者，谓甲乙所分各分之比例，若甲丁丁戊戊丙也。先以甲乙甲丙两线相联于甲任，作丙甲乙角。

次作丙乙线相联，末从丁从戊作丁己。戊庚两线，皆
与丙乙平行。即分甲乙线于己于庚，若甲丙分于丁
戊焉。

《有直线求两分之而两分之比例，若所设两线之比例章》第十四。〈一法：〉

法曰：如甲乙线求两分之而两分之比例，若所设丙与丁，先从甲，仍作甲戊线，为戊甲乙角，次截取甲己与丙等，己庚与丁等，次作庚乙线联之末。

作己辛线，与庚乙平行，即分甲乙于辛，而甲辛与辛
乙之比例，若丙与丁。

有两直线求，别作一线，相与为《连。比例章》第十五〈法有二。〉

第一法